Source: https://podnikam.sk/danove-priznanie-rodica-pocas-materskej-rodicovskej-dovolenky-2016-ine-prijmy/
Timestamp: 2019-06-17 21:25:32+00:00
Document Index: 5510855

Matched Legal Cases: ['§ 6', '§ 5', '§ 9', '§ 43', '§ 6', '§ 6', '§ 50', '§ 50']

Daňové priznanie rodiča počas materskej, rodičovskej dovolenky 2016 - iné príjmy | Podnikam.sk '); document.write(''); }
27. februára 2017 Zdroj Podnikam.sk Tlačiť
V nasledujúcom článku si vysvetlíme, ako vyplní daňové priznanie daňovník (rodič) na materskej dovolenke alebo rodičovskej dovolenke, ktorý dosiahol iné druhy príjmov.
Rodič na materskej, resp. rodičovskej dovolenke, ktorý dosiahol v roku 2016 príjmy vyššie ako 1 901,97 eur, má povinnosť podať daňové priznanie. Ak dosiahol daňovník aj iné druhy príjmov, napríklad príjem z prenájmu nehnuteľností, príjem z nepeňažnej výhry, príjem z predaja nehnuteľnosti, živnosť, je povinný podať za rok 2016 daňové priznanie typ B.
Iveta Moravská poberala celý rok 2016 rodičovský príspevok. V roku 2016 dosiahla aj príjmy z prenájmu bytu vo výške 2 890 € a príjmy za príspevky do časopisov vo výške 340 €, ktoré boli zdanené zrážkovou daňou.
Vzhľadom na to, že dosiahla príjmy prevyšujúce sumu 1 901,67 €, má povinnosť podať daňové priznanie. Príjmy, ktoré dosiahla, patria do tzv. ostatných príjmov, preto podáva daňové priznanie typu B. Daňový bonus na dieťa si neuplatňuje, lebo si ho uplatňuje jej manžel. Rodičovský príspevok do daňového priznania neuvádza, lebo nejde o zdaniteľný príjem.
Postup, akým bude daňovníčka vypĺňať daňové priznanie, si vysvetlíme v časti pre členov klubu:
Suma príjmov z prenájmu nehnuteľností podľa § 6 ods. 3 za rok 2016: 2 890 €
Pri príjmoch z prenájmu si daňovník nemôže uplatniť výdavky percentom z príjmov. 1 420 €
Postup pri vyplnení daňového priznania (vyplnený vzor Dp – rodic na md, rd ostatne prijmy)
Riady 27 a 28 – uvedie svoje telefónne číslo a e-mailovú adresu. Tieto údaje nie je povinná vyplniť.
Tento oddiel Iveta Moravská nevypĺňa, nakoľko v roku 2016 nemala príjmy zo závislej činnosti podľa § 5 zákona o dani z príjmov.
v stĺpci 01, riadok 11 – uvedie príjmy z prenájmu nehnuteľnosti v sume 2 390 €, ktoré boli vypočítané ako rozdiel medzi príjmom z prenájmu nehnuteľnosti a sumou 500 € (ktorá sa nezdaňuje), t. j. 2 890 € – 500 €.
v stĺpci 02, riadok 11 – uvedie výdavky z prenájmu nehnuteľností v sume: 1 174,33 €, ktoré boli vypočítané rovnakým pomerom, ako je pomer príjmov z prenájmu nehnuteľnosti zahrnovaných do základu dane k celkovým takýmto príjmom, t. j. (2 390 € : 2 890 €) x 1 420 € = 1 174,33 €.
Riadok 13 – uvedie údaj z riadku 11 v stĺpci príjmy a výdavky.
Podľa § 9 ods. 1 písm. g) zákona sa na r. 11 stĺpec 1 uvádza kladný rozdiel medzi príjmom z prenájmu nehnuteľnosti a sumou 500 €. Výdavky priraďované k príjmom z prenájmu nehnuteľnosti zahrnovaným do základu dane sa na riadku 11 stĺpec 2 zistia rovnakým pomerom, ako je pomer príjmov z prenájmu nehnuteľnosti zahrnovaných do základu dane k celkovým takýmto príjmom.
Ak by z týchto príjmov platiteľ dane nevybral daň v súlade s dohodou, ktorú by platiteľ dane vopred písomne uzavrel s autorom podľa § 43 ods. 14 zákona o dani z príjmov, museli by sa tieto príjmy uviesť do daňového priznania.
V riadku „Uplatňuje preukázateľné výdavky podľa § 6 ods. 11 zákona“ zaškrtne znakom „x“ – pri príjmoch podľa § 6 ods. 3 zákona (ide o príjmy z prenájmu).
Keďže naša daňovníčka k 31. 12. 2016 nevykazuje žiadny hmotný ani nehmotný majetok, zásoby, pohľadávky a záväzky, nevyplní túto tabuľku.
Údaje z tabuľky č. 1 riadok 13 sa prenášajú do riadku 58 príjmy = 2 390 € a riadku 59 výdavky = 1 174,33 €.
Na riadku 60 sa vypočíta základ dane = r. 58 – r. 59 = príjmy – výdavky 2 390 € – 1 174,33 € = 1 215,67 €. Údaj z r. 60 sa prenesie do riadku 65 (základ dane).
VII. ODDIEL – VÝPOČET ZÁKLADU DANE Z PRÍJMOV Z KAPITÁLOVÉHO MAJETKU
Tento oddiel Iveta Moravská nevypĺňa, lebo v roku 2016 nemala príjmy z kapitálového majetku.
Oddiel VIII. Iveta Moravská nevypĺňa, nakoľko v roku 2016 nemala príjmy tohto charakteru.
Riadok 80 – uvedie sa základ dane ako súčet riadkov 78, 65, 71 a 79. V našom prípade je to 1 215,67 €.
Riadok 81 – z daňového základu 1 215,67 € sa vypočíta 19 % daň z príjmov, ktorá predstavuje 230,9773 €, daň sa zaokrúhľuje na eurocenty nadol, t. j. 230,97 €.
Riadok 82 – nevypĺňa, lebo nemala príjmy zo zdrojov v zahraničí.
Riadok 90 – uvádza údaje z riadku 81, t. j. 230,97 €.
Riadok 105 – prenáša sa údaj z riadku 90, t. j. suma 230,97 €.
Riadok 106 – nevypĺňa.
Riadok 107 – uvedie sa rozdiel dane z r. 105 a daňového bonusu z r. 106, t. j. 230,97 €.
Riadok 120 – daň na úhradu 230,97 €.
Oddiely X. a XI. Iveta Moravská nevypĺňa.
Riadky 134 a 135 sa vypĺňajú vtedy, ak daňovník uplatní postup vyplývajúci z § 50 zákona, t.j. využije inštitút o použití podielu zaplatenej dane na osobitné účely. Iveta Moravská si túto možnosť neuplatňuje, preto zaškrtne znakom „x“ – neuplatňujem postup podľa § 50 zákona.
Riadok 136 sa uvádza počet všetkých príloh, ktoré sú súčasťou priznania. Iveta Moravská neprikladá žiadne prílohy, lebo pri príjmoch z prenájmu uplatňuje preukázateľné výdavky (vedie daňovú evidenciu), nie je účtovnou jednotkou. Uvedie preto len Prílohy č. 1 a č. 2, ktoré sú súčasťou tlačiva daňového priznania, hoci ich nevypĺňa. Počet príloh uvádza 2.
Na strane 12 sa daňovníčka podpíše a uvedie dátum.